РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  2

от заседание на Комисия ”Професионална квалификация, информационни технологии и статистика” на ВСС,
проведено на 15.01.2013 г.

Днес, 15.01.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
 ЗАМ. ПРЕДСЕДАТЕЛ:      Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев - отсъства
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни технологии”, Светослав Неделчев –  главен експерт дирекция „Информационни системи”, Мая Атанасова - старши експерт-юрисконсулт дирекция „Правна” при АВСС и Румен Митев – главен експерт съдебна статистика.

1. ОТНОСНО: Решение на комисия „Бюджет и финанси” относно запитване от председателя на Районен съд гр. Етрополе за подписване на договор за следгаранционна поддръжка на СУСД за 2013 г. с Лайф Софт ЕООД.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

1.1. Отлага разглеждането на т. 1 от дневния ред за следващо заседание на комисията.
1.2. Да се поканят представители на Лайф Софт ЕООД и Никола Борисов, системен администратор на Софийски окръжен съд за заседанието на комисията на 29.01.2013 г., 10.00 ч., за обсъждане на следгаранционната поддръжка на СУСД през 2013 г.
1.3. Да се уведоми председателят на Районен съд гр. Етрополе за решението на комисията.

2. ОТНОСНО: Решение на комисия „Бюджет и финанси” относно запитване от председателя на Районен съд гр. Етрополе във връзка с предстоящо подновяване на абонамент за правно-информационни системи през 2013 г.
С решение на комисия ПКИТС по протокол № 51/04.12.2012 г. т. 2 е определен лимит при абонамента за правно-информационната система АПИС. С оглед необходимостта от икономично и ефхективно използване на финансовите средства, целесъобразно е същият подход да се прилага за всички правно-информационни продукти.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

2.1. Необходими и пряко свързани с дейността на съдилищата са следните модули/раздели на правно-информационните продукти: ПРАВНИ НОРМИ, ПРАКТИКА, ЕВРОПЕЙСКО ПРАВО.
2.2. Определя лимит на отношението брой работни места към щатната численост (брой магистрати и служители), както следва:
- ПРАВНИ НОРМИ – до 0.4 /40%/
- ПРАКТИКА – до 0.3 /30 %/
- ЕВРОПЕЙСКО ПРАВО – до 0.3 /30 %/
2.3. Решението да се изпрати на комисия „Бюджет и финанси” за съгласуване и при положително становище относно определените лимити, да се уведомят съдилищата с писмо от името на двете комисии.

3. ОТНОСНО: Искане от председателя на Окръжен съд гр. Благоевград за отпускане на средства, необходими за поддържане и обновяване на информационните системи.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

3.1. Отлага разглеждането на искането от председателя на Окръжен съд гр. Благоевград за отпускане на средства за закупуване на десет броя компютърни системи, два броя принтери и два броя UPS, в съответствие с взетото решение по протокол  44 от 17.10.2012 г., т.3.
3.2. Искането от председателя на Окръжен съд гр. Благоевград за отпускане на средства за закупуване на климатици, информационни табла и AVR, не е от компетентност на комисия ПКИТС.
3.3. Отлага разглеждането на искането от председателя на Окръжен съд гр. Благоевград за отпускане на средства за закупуване на софтуерни лицензи до утвърждаване на бюджетните сметки на органите на съдебната власт, след което да се обсъди целесъобразността и възможностите за осигуряване на софтуерни лицензи за съдилищата използващи АСУД.
3.4. Да се уведоми председателят на Окръжен съд гр. Благоевград за решението на комисията.
3.5. Препраща преписката, ведно с решението по т. 3.1. и т.3.3. на комисия „Бюджет и финанси”, за сведение и по т. 3.2., по компетентност.

4. ОТНОСНО: Решение на комисия „Публична комуникация” на ВСС относно регистър на дейностите, свързани комуникационната политика на ВСС.

5. ОТНОСНО: Решение на комисия „Публична комуникация” на ВСС относно тримесечен мониторингов анализ на медийните изяви на членовете на ВСС.
По т. 4 и т. 5,

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

Приема за сведение решенията на комисия „Публична комуникация” на ВСС относно регистър на дейностите, свързани комуникационната политика на ВСС и тримесечен мониторингов анализ на медийните изяви на членовете на ВСС.

6. ОТНОСНО: Решение на комисия „Международна дейност” на ВСС относно доклад от Светослав Данчев, системен администратор в Апелативен съд гр. Велико Търново.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема доклада от Светослав Данчев, за запознаване.
6.2. Предлага да продължи практиката да се внасят, на заседанията на ВСС, докладите след командировки в чужбина.
6.3. За следващо заседание да се обсъдят предложения за членове на работна група – юристи и IT експерти, която да работи по ECLI на национално ниво /по т. 4 от Доклада/.

7. ОТНОСНО: Писмо от Станислав Станев, адвокат, относно проблеми с комуникацията със съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение писмото от Станислав Станев.

ДОПЪЛНИТЕЛНИ ТОЧКИ:

8. ОТНОСНО: Писмо от Веселин Тодоров – изпълнителен директор „СИЕЛА-НОРМА” АД относно оферта за поддръжка на централния уеб базиран интерфейс за публикуване на съдебните актове.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Отлага разглеждането на т. 8 от дневния ред за следващо заседание на комисията.
8.2. Да се поканят представители на „СИЕЛА-НОРМА” АД за участие в заседанието на комисията на 22.01.2013 г., 10.00 ч., за обсъждане на параметрите на договора за едногодишна поддръжка на централния уеб базиран интерфейс за публикуване на съдебните актове.

9. ОТНОСНО: Писмо от Емил Денчовски – изпълнителен директор на „АБАТИ” АД относно поддръжка на специализирания софтуер за мониторинг и контрол на дейността на вещите лица, за периода 03.02.2013 г. – 03.02.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Отлага разглеждането на т. 9 от дневния ред за следващо заседание на комисията.
9.2. Да се поканят представители на „АБАТИ” АД за участие в заседанието на комисията на 22.01.2013 г., 10.00 ч., за обсъждане на параметрите на договора за поддръжка на специализирания софтуер за мониторинг и контрол на дейността на вещите лица, за периода 03.02.2013 г. – 03.02.2014 г.

10. ОТНОСНО: Писмо от Веселин Тодоров – управител на КОНСОРЦИУМ „С.А. КОНСУЛТИНГ” относно осигуряване на хостинг за специализиран софтуер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Отлага разглеждането на т. 10 от дневния ред за следващо заседание на комисията.
10.2. Да се поканят представители на КОНСОРЦИУМ „С.А. КОНСУЛТИНГ” за участие в заседанието на комисията на 22.01.2013 г., 10.00 ч., за обсъждане на параметрите на договор за хостинг, техническо осигуряване, поддръжка и осигуряване на интернет свързаност.

11. ОТНОСНО: Писмо от Иво Маринов – заместник министър на икономиката, енергетиката и туризма относно предоставяне на информация и доказателствени материали за защитата на интелектуалната собственост в България през 2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Възлага на Румен Митев да подготви и изпрати исканата информация след събиране и обобщаване на необходимите данни.

12. ОТНОСНО: Докладна от инж. Светослав Неделчев – главен експерт – компютърен специалист в дирекция „ИС” относно проучване на възможностите за подобряване на озвучаването в залата, използвана от журналистите.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Приема докладната от инж. Светослав Неделчев.
12.2. Дава положително становище по докланата относно подобряване на озвучаването в залата, използвана от журналистите.
12.3. Препраща докладната на комисия „Бюджет и финанси”, по компетентност.

13. ОТНОСНО: Осигуряване на информация на членове на ВСС за постъпилите в деловодната система на ВСС документи.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Възлага на дирекция „ИС” да проучи възможностите за осигуряване на членовете на ВСС на достъп до деловодната система в справочен режим.

14. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Насрочва следващо заседание на комисията за 22.01.2013 г. /вторник/.

ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ